1930-тәи ашықәсқәа раан харада ахара рыдҵаны ибжьарӡыз Жәандәрыԥшьаа ирызку ашәҟәы хара имгакәа иҭыҵраны иҟоуп ҳәа арадио Sputnik адырра алҭеит уи авторцәа руаӡәк, Сергеи Дбар ихьӡ зху Аԥсны жәлар рџьынџьтәылатә еибашьра аҳәынҭқарратә музеи аусзуҩ Гәыгәыца Џьыкырԥҳа.
Ақыҭанхамҩазы аҳәынҭқарратә еилакы агрономиа аҟәша аиҳабы Едуард Барганџьиа арадио Sputnik Аԥсны аефир аҿы еиҭеиҳәеит аџьықәреи сынтәатәи аҽаҩра зеиԥшроу.
Аԥсны Аҭҵаарадыррақәа ракадемиа ахада Зураб Џьапуа арадио Sputnik аефир аҟны далацәажәеит академиа аҿаԥхьа иаҳа иуадаҩу, иҵарны иқәгылоу ҳәа ииԥхьаӡо азҵаара.
Нарҭдырреи адәынтәи афольклорҭҵаареи рцентр аҭҵаарадырратә усзуҩы Есма Ҭодуаԥҳа арубрика "Жәлар рдоуҳа" аҿы еиҭалҳәеит Џьырхәа ақыҭан Габниаа аижәлантәқәа имҩаԥыргаз аныҳәара атәы.